Tukihenkilönä toimiminen säteilytutkimuksissa ja -toimenpiteissä

Kuvaushuoneessa röntgensäteilyssä saa olla ainoastaan henkilöt, jotka ehdottomasti tarvitaan tutkimuksen suorittamiseen (tutkimuksen tekijä/avustaja) ja/tai tutkimuksen onnistumiseen (tukihenkilö) ja/tai potilaan elintoimintojen ylläpitämiseen (anestesiahenkilökunta).

Tukihenkilönä tulisi ensisijaisesti käyttää vapaaehtoista henkilöä, esimerkiksi omaista tai saattajaa. Tämän jälkeen tehtävään suositellaan auttajaa, joka voi olla esimerkiksi potilaskuljettaja tai sairaanhoitaja. Vasta kolmantena vaihtoehtona on säteilyn kanssa päivittäin työskentelevä työntekijä. Ennen tutkimuksen aloittamista tutkimuksen suorittaja informoi tukihenkilöä ja/tai elintoimintoja valvovaa henkilökuntaa säteilylle altistumisesta ja sen merkityksestä sekä opastaa ja suojaa hänet siten, että säteilyaltistus jää mahdollisimman pieneksi. Tukihenkilö käyttää tarvittaessa kilpirauhassuojaa ja lyijyessua.

Tukihenkilönä voi toimia ainoastaan 18 vuotta täyttänyt henkilö, joka vapaaehtoisesti suostuu ko. tehtävään. Sukukypsässä iässä oleva nainen voi toimia tukihenkilönä vain, kun on ensin varmistettu, ettei hän ole raskaana.

Tukihenkilönä ja/tai elintoimintojen valvojana toimivan henkilön tiedot lisätään radiologiseen tietojärjestelmään syöttämällä ko. henkilön henkilöllisyystunnus ”Lisää kiinnipitäjä”   
-valinnasta aukeavaan hakukenttään. Haun perusteella voidaan nimi lisätä tutkimuksen kirjaustietoihin. Tutkimuskohtaisesta kirjauksesta on hyötyä esimerkiksi silloin, kun auttaja joutuu säteilyaltistukseen useasti tai auttajan raskaus selviää vasta tutkimuksen jälkeen. Tällöin auttajaa voidaan altistustietojen perusteella ohjeistaa säteilyhaitoista paremmin. Kuvantamisen toimialueen henkilöstön ollessa tukihenkilönä, kirjataan henkilö radiologisen tietojärjestelmän ”altistus”-kenttään.